## El Consell aprova un conveni entre Labora i les cambres de comerç per a donar suport a la inserció laboral de les persones joves

*** El Servei Valencià d'Ocupació i Formació hi destinarà 500.000 euros**

El Consell ha aprovat la signatura d'un conveni entre Labora, el Servei Valencià d'Ocupació i Formació i les cambres de comerç de la Comunitat Valenciana per a realitzar itineraris formatius dirigits a persones joves beneficiàries del Sistema Nacional de Garantia Juvenil.

A través d'este acord, al qual el Consell destina 500.000 euros, s'impulsaran accions per a augmentar la qualificació professional i la millora de l'ocupabilitat de persones joves no ocupades ni integrades en els sistemes d'educació o formació perquè puguen rebre una oferta d'ocupació, educació contínua o formació d'aprenent després d'acabar l'educació formal o quedar a l'atur.

L'objectiu general és la realització d'un pla de capacitació que oferisca una acció directa a la persona jove adaptada a les seues capacitats que es farà abans d'iniciar les accions formatives, perquè obtinga la formació i/o la qualificació necessàries que millor s'adapte als requisits de les empreses, de manera que tot això conduïsca a la inserció laboral.

Fecha: 19/12/2023